Prøve IT1 – del 2

Mandag 24. Sep 2018

Tid: 45 min (del1) + 90 min (del2)

Pensum: Kap. 1,2.1-2.4

Hjelpemidler: Alle, utenom kommunikasjon og internett

### **Oppgave**

Motvind Eventbyrå AS arrangerer barnebursdager, bryllup og klassefester.

Du skal lage et nettsted for Motvind Eventbyrå AS. Nettstedet skal bestå av en hovedside og tre undersider. Undersidene skal være barnebursdag, bryllup og klassefest.

### **Krav:**

Alle sidene skal ha samme stil.

Stilkrav:

* Lyseblå bakgrunn
* Overskrifter i kursiv.
* Alle bilder skal ha en bredde på 400 piksler
* 200 piksler med «luft» på høyre og venstre side av innhold.

Sidene skal inneholde:

Hovedsiden:

* Motvind Eventbyrå AS som overskrift øverst på siden.
* En liste med lenker til de andre sidene på nettstedet (navigasjonsbar).
* Tekst om Motvind Eventbyrå, teksten skal være inndelt i avsnitt. Teksten kopieres fra filen «tekst-hovedside.txt».
* Bilde av firmaets logo, filnavn «motvindLogo.png» hentes fra mappen bilder.
* Kontaktinformasjon: navn, adresse, telefon etc. Kopieres fra «kontaktinfo.txt».

Barnebursdag:

* Barnebursdag som overskrift øverst på siden.
* Liste med lenker til de andre sidene på nettstedet (navigasjonsbar)
* Filmen «bursdagsfilm.mp4» (med knapper). Denne skal ha en bredde på 300 piksler og bildet «bursdag.jpg» skal vises i videovinduet før avspilling av videoen.
* Tekst om bursdager, kopieres fra filen «tekst-barnebursdag.txt».

Bryllup

* Bryllup som overskrift øverst på siden.
* Bildet «bryllup.jpg» som ligger i mappen bilder.
* Liste med lenker til de andre sidene på nettstedet (navigasjonsbar)
* Registreringsskjema: Navn på påmeldte, radioknapp der du angir om du kommer med eller uten følge, og en dropdown-liste med valg av følgende mat: Taco, Fisk eller Pizza.FL1

Klassefest:

* Liste med lenker til de andre sidene på nettstedet (navigasjonsbar)
* Bildet «klassefest.jpg» som ligger i mappen bilder.
* En tabell med følgende oversikt over ledige tidspunkt:

|  |  |  |  |
| --- | --- | --- | --- |
| Tid | Fredag | Lørdag | Søndag |
| 10:00 | Ledig | Opptatt | Opptatt |
| 14:00 | Ledig | Opptatt | Ledig |
| 16:00 | Ledig | Opptatt | Ledig |

## Hovedsiden:

**Tekst:**

Motvind Eventbyrå består av dedikerte prosjektledere, med lang erfaring og et brennende engasjement for vårt yrke og våre kunder. Sammen med gode samarbeidspartnere og et engasjert crew, møter vi våre kunder med smittende humør og profesjonelle tilstedeværelse. Som eventbyrå har vi stor arbeidskapasitet og gode samarbeidspartnere, som sikrer våre kunder de beste produktene til konkurransedyktige priser.

Motvind Eventbyrå AS ble etablert i 2017 i Sandvika, og har som målsetting å levere de beste opplevelsene for deg og ditt arrangement. Vi skal være en naturlig samarbeidspartner for enkeltmennesker i alle aldre. Vi i Motvind Eventbyrå AS er stolte av å ha en utmerket organisasjon som leverer alt fra fete barnebursdager, med opptil fire klovner, til gigantiske diamantbryllup som tar jubileumsbryllup til nye høyder.

Vi lover: Helsprø løsninger, kunnskapsrike klovner, pålitelig musikk fra de fire siste tiår og å gjøre din fest til det beste som har skjedd siden Kygo remixet den der fine Ed Sheeran-låten. Vi tar oppdraget uansett om du skal ha et event i selve Sandvika sentrum, Nordmarka eller i utlandet.

**Logo:**

motvindLogo.png, ligger i mappen hovedsiden.

**Kontaktinformasjon:**

Motvind Eventbyrå AS

Elias Smiths vei 15

1337 Sandvika

## Barnebursdag

**Tekst:**

Motvind Eventbryå arrangerer de feteste barnebursdagene. Vi i Motvind Eventbyrå har utrolig gode kontakter i klovnemiljøet, og kan få tak i opptil fire klovner på en og samme tid. Kan man ha det mer moro?  Motvind Eventbyrå tilbyr flere forskjellige typer bursdager, vi har laser tag-bursdag, bowlingbursdag, McDonalds-bursdag, Burger King-bursdag, godteribursdag, klovnebursdag, gå-til-Galdhøpiggen-bursdag, IT-bursdag, internettbursdag og bursdag med høytlesning av Jon Fosses siste roman.

Vi tilpasser alle aktiviteter og opplegg for gruppestørrelse og alder. Når vi har fått rast fra oss litt, feier vi med ekstreme mengder godteri. Ønsker dere å ta med kaker, snacks og lignende så ta kontakt med oss.  
  
Arrangementene inkluderer: leie av område, aktiviteter, grillpølser, 1 flaske mineralvann pr. pers., ekstra påfyll av kaffe og megakule 2 aktivitetsledere fra Motvind Eventbyrå.